**Norvegia**

Informatii despre conditiile speciale de calatorie, in contextul COVID19

Data ultimului update: 29.06.2020. Data ultimelor modificari: 03.06.2020 Sursa: [Ministerul Afacerilor Externe](https://www.mae.ro/)

**STARE DE URGENȚĂ: NU**

**RESTRICȚII DE INTRARE PE TERITORIUL NAȚIONAL:**

Începând din data de 16 martie, la frontierele terestre sunt introduse controale extinse.

Reintroducerea controalelor la granițele interne ale spațiului Schengen a fost extinsă până la 18 august 2020 și este valabilă punctele de frontieră de pe rutele terestre (rutiere și feroviare) și aeriene, dar nu va împiedica transportul de bunuri și mărfuri. Regimul de control la trecerea frontierei de stat pe rutele de transport maritim dinspre Danemarca, Germania și Suedia a fost extinsă până la data de 11 noiembrie 2020. Măsura controlului la frontiere este menită să verifice accesul persoanelor fizice pe teritoriul norvegian, în conformitate cu reglementările adoptate și în vigoare, în contextul epidemiei de COVID-19. Restricțiile de acces pot suferi modificări funcție de evoluția epidemiei pe teritoriul norvegian.

Restricțiile privind intrarea pe teritoriul norvegian au fost relaxate începând cu luna mai, astfel încât pentru cetățenii UE și SEE, precum și membrii de familie ai acestora, este permis accesul în următoarele condiții:

* Cetățenii UE/SEE care doresc să-și viziteze familia ai căror membri sunt cetățeni norvegieni:

Pot fi vizitați: soția/soțul; partenerul de viață norvegian, dacă se face dovada conviețuirii permanente și stabile timp de cel puțin doi ani, sau dacă cei doi parteneri au copii sau așteaptă copii împreună; părinții și bunicii, dacă cetățeanul UE/SEE  are vârsta sub 21 de ani; copiii, nepoții /strănepoții de orice vârstă; frații (doar cei care au aceeași părinți), dacă cetățeanul UE/SEE  are vârsta sub 18 de ani; logodnicul/logodnica, dacă scopul călătoriei este căsătoria.

* Cetățenii UE/SEE care doresc să-și viziteze familia (ai cărei membri nu sunt cetățeni  norvegieni), dar care trăiește în Norvegia:

Pot fi vizitați: soțul sau soția; partenerului de viață, dacă se face dovada conviețuirii permanente și stabile timp de cel puțin doi ani, sau dacă cei doi parteneri au copii sau așteaptă copii împreună; copiii minori cu vârsta sub 18 ani; copii vitregi cu vârsta sub 18 ani (dacă sunt copiii soțului / soției sau ai partenerului);  părinții, dacă cetățeanul UE/SEE  are vârsta sub 18 ani.

* Cetățenii UE/SEE care urmează să studieze în Norvegia:

Dacă începerea studiilor a avut loc înainte de 16 martie, se poate călători în Norvegia. Totuși, autoritățile norvegiene nu recomandă deplasarea, cu excepția cazului în care este necesară prezența fizică pentru finalizarea studiilor.

Dacă începerea studiilor este prevăzută pentru toamnă, nu este permisă intrarea în Norvegia pentru moment.

* Cetățenii UE/SEE care urmează să ocupe un loc de muncă în Norvegia:

Pot să călătorească  în Norvegia pentru a lucra dacă începerea muncii nu se poate amâna/este imediată. Este obligatoriu ca persoana respectivă:

* să dețină un contract de muncă cu un angajator norvegian, document pe care trebuie să îl aibă asupra sa, pentru a-l prezenta la sosirea în Norvegia;

sau

* să dețină un contract de muncă la o firmă / companie dintr-un alt stat UE / SEE care a detașat-o în scop lucrativ în Norvegia (contractul de muncă și o confirmare a firmei / companiei norvegiene a faptului că firma / compania angajatoare urmează să presteze o activitate pentru aceasta trebuie prezentate la sosirea în Norvegia);

sau

* să dețină propria firmă / companie într-un alt stat UE / SEE și are de îndeplinit o sarcină / activitate de lucru în Norvegia (documentația companiei și contractul de confirmare / muncă de la clientul sau compania pentru care va fi prestată activitatea trebuie prezentate la sosirea în Norvegia);

* să fie antreprenor independent care desfășoară sau urmează să înființeze o activitate de afaceri în Norvegia, fapt care poate fi dovedit cu descrierea și planul afacerii, bugetul acesteia etc.

* Cetățenii UE/SEE a căror parteneră de viață din Norvegia urmează să nască:

Pot călători în Norvegia dacă pot documenta paternitatea copilului (mama copilului poate solicita menționarea numelui cetățeanului respectiv pe cardul de sănătate al femeilor însărcinate).

* ·Cetățenii UE/SEE care au un membru de familie bolnav și care nu este cetățean norvegian:

Se pot vizita un membru de familie norvegian sau un apropiat care nu este cetățean norvegian.

Dacă membrul de familie bolnav nu se află în niciunul dintre grupurile care pot fi vizitate, se poate călători în Norvegia doar dacă membrul de familie respectiv este grav bolnav sau muribund.

Pentru călătoria în Norvegia, sunt necesare documente medicale justificative eliberate de un medic sau de spital care să descrie gravitatea bolii, tratamentul și prognosticul, precum și faptul că vizita nu poate fi amânată.

**La sosirea în Norvegia trebuie respectate regulile privind carantina și izolarea la domiciliu, potrivit recomandărilor prezentate aici:**[**www.helsenorge.no**](https://owa.mae.ro/owa/redir.aspx?C=JMZHH20VnTR9KLlwgX7v91RmjR4WhJSA0IYSUMX03591llVn8AfYCA..&URL=https%3a%2f%2fowa.mae.ro%2fowa%2fredir.aspx%3fC%3d34u6vZltAxfR4eV-OR7l8nrfYNTbvB5_qZlEQQq21IuFMN0b-AbYCA..%26URL%3dhttp%253a%252f%252fwww.helsenorge.no%252f)**.**

**Informații despre alte cazuri specifice și actualizări pot fi consultate pe site-ul web**[**www.udi.no**](https://owa.mae.ro/owa/redir.aspx?C=1NOFGRJM_V0sBKKGByLiPWINRnGe57u-eYMeZX1Q6jN1llVn8AfYCA..&URL=https%3a%2f%2fowa.mae.ro%2fowa%2fredir.aspx%3fC%3dc2qb3Qjs_RcxgXiB-UWmw2w0PVVkJPW2d3X03Xk35-6FMN0b-AbYCA..%26URL%3dhttp%253a%252f%252fwww.udi.no%252f)**al Direcției pentru Imigrație din Norvegia.**

* Aeroporturile nu sunt închise, însă mulți operatori aerieni nu au reluat cursele regulate spre Oslo.
* Traficul de marfă continuă să se deruleze, dar vor putea fi impuse restricții privind libertatea de circulație a personalului care deservește vehiculele/ navele.

**Toate persoanele care intră în Norvegia (cetățeni norvegieni, ai statelor din spațiul SEE sau rezidenți oficiali indiferent de cetățenie), vor intra automat în carantină la domiciliu pe o perioadă de 10 zile, indiferent dacă manifestă sau nu simptome.**

Ministerul Afacerilor Externe recomandă cetățenilor români care au bilete de călătorie rezervate sau intenționează să călătorească spre Norvegia, să obțină informații exacte de la operatorii aerieni și autoritățile aeroportuare, precum și de la firmele de transport rutier.

**EXCEPȚII ȘI PREVEDERI PRIVIND TRANZITUL:**

* Interdicția de călătorie nu se aplică cetățenilor norvegieni care se întorc acasă ori cetățenilor din țările spațiului SEE (inclusiv România) care au rezidență și/sau lucrează în Norvegia, precum și membrilor familiilor lor.
* Persoanele care se află în tranzit pe aeroporturile din Norvegia își pot continua călătoria fără a fi supuse carantinei.
* Persoanelor care se află în carantină și nu prezintă simptome de îmbolnăvire li se permite să părăsească locul carantinei în situația în care doresc să plece din Norvegia. Transportul de la locul de carantină la locul de plecare din Norvegia trebuie să se realizeze în conformitate cu prevederile de sănătate publică în vigoare.
* Măsurile menționate se aplică tuturor persoanelor care au intrat în Norvegia după data de 27 februarie (inclusiv), cu excepția persoanelor care au venit din Suedia și Finlanda pentru care prevederile regulamentului se aplică începând cu data de 17 martie 2020.

**MĂSURI PE PLAN INTERN:**

* Există restricții de vizitare a centrelor de sănătate, a penitenciarelor și interdicția de a vizita persoanele vulnerabile (persoane în vârstă, care suferă de boli etc.).

Angajarea în Norvegia pe perioada pandemiei COVID-19 - <http://oslo.mae.ro/local-news/1506>

Date de contact ale misiunilor României în Norvegia - [AICI](http://www.mae.ro/romanian-missions#831)